बजारको खाली जमिनमा पार्क र बगैंचा निर्माण गर्ने कार्यमा नगरपालिकाले विशेष लगानी गरिरहेको प्रमुख प्रशासकीय अधिकृत टीकादत्त राईले बताए। धनकुटालाई सुन्दर नगर बनाउन चुलिबन, चुवाकोबोट, बसपार्क, महेन्द्र पार्क, कागते, घुमाउने चौतारा, क्याम्पस गेटलगायतको ठाउँमा पूर्वाधार निर्माण भएको छ। स्थानीयको सहभागितामा यी काम भएको अधिकृत राईले बताए। नगरपालिकाले गत आर्थिक वर्षमा बजारको सौन्दर्यका लागि ५० लाख रूपैयाँभन्दा बढी खर्च गरेको छ। धनकुटा नगरपालिकाले मेयर कृषि कार्यक्रमअन्तर्गत सबै घरमा एभोकार्डो रोप्न लगाउने अभियान सु? गरेको छ।
